## Útmutató a Számlaigénylő lap kitöltéséhez

Jogszabályi kötelezettségből fakadóan a Pázmány Péter Katolikus Egyetem minden befolyó konferenciadíj-befizetésről köteles számlát kiállítani. Emiatt minden résztvevőnek szükséges a mellékelt számlaigénylő lap kitöltése, melyhez kérjük szíves együttműködését.

Amennyiben Ön magánszemélyként sajátmaga fizeti a részvételi díját, akkor a számlaigénylő lapnak csak a kettős vonal feletti részét kell kitöltenie, dátummal ellátnia és jobboldalt alul aláírnia. Ezt követően arra kérjük, hogy a dokumentumot szkennelt formában juttassa el az űrlapon megadott emailcímre (szamlaigenyles@ppke.hu), vagy faxolja el a megadott számra (1-429-7246), a részvételi díjat pedig utalja át a “PPKE szolgáltatási bevételek” OTP 11707024-20433873 bankszámlaszámra.

A részvételi díj összege:

* 7000 Ft HAAS-tagoknak, PhD hallgatóknak illetve azoknak, akik március 31-ig befizetik a díjat;
* 9,000 Ft azoknak, akik nem HAAS-tagok vagy PhD-hallgatók és április 1. után fizetik be a díjat.

**FONTOS**: a banki utalás megjegyzés rovatában **tüntesse fel a konferencia címét (HAAS 10) és/vagy a témaszámát (R009)**, hogy a Pénzügyi csoport azonosítani tudja a befizetését! Amennyiben az utalást előbb kezdeményezte, mint hogy elküldte volna a számlaigénylő lapot, kérjük, hogy a számlaigénylő lapot **legkésőbb a banki teljesítést követő 10. napon (beérkezési határidő)** juttassa el a Pénzügyi Csoport részére! Ellenkező esetben – azonosítható befizető híján - az átutalást visszautalják a küldő bankszámlára.

**A végső fizetési határidő: 2014. ÁPRILIS 30!**

Amennyiben az Ön részvételi díjának befizetését átvállalja valamilyen cég vagy intézmény, arra kérjük, hogy annak képviselője töltse ki az űrlap kettős vonal alatti részét is, valamint lássa el cégszerű aláírással és pecséttel az űrlap bal alsó sarkában. Ezt követően arra kérjük, hogy a dokumentumot szkennelt formában juttassa el az űrlapon megadott emailcímre (szamlaigenyles@ppke.hu), vagy faxolja el a megadott számra (1-429-7246). A számlaigénylő lap beérkezését követően a Pénzügyi Csoport kiállítja az ÁFA-s számlát és elküldi az űrlapon megadott címre, és ezt követően az intézmény átutalhatja a konferenciadíj összegét.

A részvételi díj összege:

* 7000 Ft HAAS-tagoknak, PhD hallgatóknak illetve azoknak, akik március 31-ig befizetik a díjat;
* 9,000 Ft azoknak, akik nem HAAS-tagok vagy PhD-hallgatók és április 1. után fizetik be a díjat.

**FONTOS**: a banki utalás megjegyzés rovatában **tüntessék fel a konferencia címét (HAAS 10) és/vagy a témaszámát (R009) valamint a számla számát vagy a kedvezményezett nevét**, hogy a Pénzügyi csoport azonosítani tudja a befizetést!

**A végső fizetési határidő: 2014. ÁPRILIS 30!**

Köszönjük együttműködését és kellemes konferenciát kívánunk!